**KŪNO KULTŪROS IR SPORTO DEPARTAMENTO**



**PRIE LIETUVOS RESPUBLIKOS VYRIAUSYBĖS Generalinio direktoriaus**

**ĮSAKYMAS**

**DĖL KŪNO KULTŪROS IR SPORTO DEPARTAMENTO PRIE Lietuvos RESPUBLIKOS VYRIAUSYBĖS GENERALINIO DIREKTORIAUS 2009 m. SAUSIO 19 d. ĮSAKYMO Nr. v-33 „DĖL NACIONALINIŲ SPORTO (ŠAKŲ) FEDERACIJŲ PRIPAŽINIMO TVARKOS APRAŠO PATVIRTINIMO“ PAKEITIMO**

2009 m. gruodžio 17 d. Nr. V-583

Vilnius

Pakeičiu Nacionalinių sporto (šakų) federacijų pripažinimo tvarkos aprašą, patvirtintą Kūno kultūros ir sporto departamento prie Lietuvos Respublikos Vyriausybės generalinio direktoriaus 2009 m. sausio 19 d. įsakymu Nr. V-33 „Dėl Nacionalinių sporto (šakų) federacijų pripažinimo tvarkos aprašo patvirtinimo“ (Žin., 2009, Nr. [12-504](https://www.e-tar.lt/portal/lt/legalAct/TAR.4147F0665C4D)):

1. Išdėstau 4.3 punktą taip:

„4.3. jungia ne mažiau kaip trijose skirtingose Lietuvos apskrityse veikiančias to sporto (šakos) kūno kultūros ir sporto organizacijas.“

2. Išdėstau 5.4 punktą taip:

„5.4. Federacijos narių sąrašą, įrodantį kad Federacija jungia ne mažiau kaip trijose skirtingose Lietuvos apskrityse veikiančias to sporto (šakos) kūno kultūros ir sporto organizacijas;“.

3. Pripažįstu netekusiais galios 5.4 ir 6.12 punktus.

4. Įrašau 8 punkte po žodžio „komisijos“ žodžius „(toliau – Komisija)“.

5. Papildau nurodytąjį aprašą šiuo 81 punktu:

„81. Komisija gali siūlyti Kūno kultūros ir sporto departamento generaliniam direktoriui:

81.1. pripažinti Federaciją;

81.2. pripažinti Federaciją ir nustatyti papildomą terminą (ne ilgesnį kaip 3 mėnesius) trūkstamiems dokumentams pateikti, jeigu Federacija nepateikė dokumentų, nurodytų šio aprašo 5.6, 5.7 arba 5.8 punktuose;

81.3. atidėti Federacijos pripažinimą, jeigu paaiškėja aplinkybės, nurodytos šio aprašo 7 punkte, iki šios aplinkybės išnyks.“

6. Šis įsakymas įsigalioja 2010 m. sausio 1 d.

Generalinio direktoriaus pavaduotojas,

atliekantis generalinio direktoriaus funkcijas Ritas Vaiginas